**Dyddiad cyhoeddi:** 9 Mehefin 2023

**Cais Rhyddid Gwybodaeth** 78/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1) a archwiliwyd y trên cyn gadael a pham nad oedd y toiled yn gweithio

2) A oes gan TrC bolisi toiledau lle mae’n rhaid cael toiledau sy’n gweithio os yw’n daith pellter hir

3) A oes gofyniad cyfreithiol i rai teithiau gael toiledau sy’n gweithio

**YMATEB**

Toiledau ar 1D33 - 25/02 - Manceinion Oxford Road i Helsby - taith 46 munud

Cwestiwn 1

Yn anffodus, nid yw Trafnidiaeth Cymru (TrC) yn cadw gwybodaeth mor bell yn ôl, felly ni fyddem yn gallu ateb y cwestiwn hwn.

Cwestiwn 2

Mae gan TrC bolisi toiledau lle mae’n rhaid cael toiledau sy’n gweithio ar gyfer teithiau pell, sef ein ‘Polisi Cyfarpar Diffygiol ar y Trenau’ (DOTE). Rhaid i drenau gael o leiaf 1 Toiled Hygyrch sy’n gweithio cyn cychwyn ar unrhyw daith, ond os bydd hyn yn ddiffygiol yng nghanol y daith, bydd y trên yn parhau i’r lleoliad addas cyntaf.

Cwestiwn 3

Mae deddfwriaeth ynghylch trenau sydd â thoiledau wedi’u gosod a’u swyddogaethau gofynnol. Mae hyn yn cael ei adlewyrchu yn ein polisi DOTE (fel y nodir uchod) ac fe lynir ato .

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".